Olav Flotten

Olav Flotten (født 16. mai 1892 på Leka, død 18. november 1980 i Overhalla) var en norsk fløtnings- og tømmermålingsjef, bankkasserer og politiker (B). Flotten var ordfører i Overhalla 1935–40; etter frigjøringen i 1945 og ut året var han Overhallas ordfører og Nord-Trøndelags fylkesvaraordfører.

Han var sønn av lensmann Stefanias Flotten og hustru Karen Bergsmo, som i 1902 kjøpte gården Fagerli i Overhalla, hvor faren var lensmann frem til han døde i 1906.  Olav Flotten begynte som tømmerhugger og gårdsarbeider, og bygde sitt eget småbruk på Fagerlibakkan ved Namsen. Han giftet seg med Anna Foss; de fikk datteren Ragnhild, gift Wibe. 

Han var skogformann i Namsen trelastforening fra 1913 til 1930, deretter målesjef i Namdal tømmermåling fra 1930 til 1955, unntatt tiden som forretningsfører/disponent i Namdal skogeierforening fra 1935 til 1939. Han var også kasserer i Overhalla Sparebank fra 1935.Norges herredstyrer i jubileumsåret 1937. Nord-Trøndelag fylke. Redaktør: Ola Aurenes. Stavanger, Dreyers forlag. Side 58 
Tømmermålingen hadde lenge felles administrasjon med Namsen fellesfløtning, hvor Flotten var fløtningssjef fra 1939 til tidlig i 1960-årene.  

Flotten satt i kommunestyret i Overhalla fra 1923 og var varaordfører fra 1932 til 1934. Han var formann i Skage bondeparti fra 1933 til 1937 og fra 1945 til 1946. 

Flotten skrev en rekke lokalhistoriske verk, blant annet gårds- og brukshistorien for Overhalla.

 Referanser 

Kategori:Ordførere i Overhalla
Kategori:Sp-ordførere i Nord-Trøndelag
Kategori:Norske forstmenn
Kategori:Norske lokalhistorikere
Kategori:Personer fra Overhalla kommune
Kategori:Fødsler i 1892
Kategori:Dødsfall i 1980